Kastélli (Iraklion)

Kastélli () on Kreikan kylä sekä samanniminen Minóa Pediádan kunnan kunnallisyksikkö (Δημοτική Ενότητα Καστελλίου, Dimotikí Enótita Kastellíou) ja entinen itsenäinen kunta. Se sijaitsee Kreetan saarella Iraklionin alueyksikössä Kreetan alueella. Koko kunnallisyksikön väkiluku on 4 753 ja varsinaisen Kastéllin kylän väkiluku 1 438 (vuonna 2011).

pienoiskuva|vasen|upright=0.66|Kastéllin Pyhän Antonioksen (Ágios Antónios) kirkko.
Kastéllin kylä sijaitsee noin 36 kilometriä kaakkoon Iraklionista. Se on saanut nimensä kylän alueella olleesta pienestä linnasta. Löytöjen perusteella alue on ollut asuttu jo ennen minolaista aikaa. Kastéllin kunnallisyksikkö käsittää Minóa Pediádan kunnan koillisosan. Sen alueella sijaitsee muun muassa koko kunnan kuntakeskus Evangelismóksen kylä. Heti Kastéllin kylän lounaispuolella sijaitsee Kastéllin sotilaslentokenttä. Sen viereen tullaan rakentamaan Iraklionin uusi kansainvälinen lentoasema, jonka on tarkoitus korvata nykyinen, vanhentunut ja kapasiteetiltaan riittämätön Iraklionin kansainvälinen lentoasema ”Níkos Kazantzákis”.

Kastélli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Minóa Pediádan kunnaksi yhdessä Arkalochórin ja Thrapsanón kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Kastéllin kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Amarianó Amarianó 159 Apóstoloi Apóstoloi 322 Archángelos Archángelos 143 Galenianó 42 Sklaverochóri 77 Askoí Askoí 241 Evangelismós Evangelismós 199 Geráki Armácha 68 Geráki 254 Karouzaná Ágnos 3 Áno Karouzaná 25 Bitzarianó 34 Káto Karouzaná 25 Kastamonítsa Kastamonítsa 430 Toíchos 9 Kastélli Kastélli 1 438 Lagós 53 Lilianó Agía Paraskeví 47 Lilianó 27 Lýttos Lýttos 234 Mathiá Mathiá 167 Polythéa Polythéa 357 Tzígkouna 12 Smári Smári 387 Yhteensä: 4 753

 Lähteet 

 Aiheesta muualla 

Luokka:Kreetan entiset kunnat
Luokka:Kreetan kylät
Luokka:Minóa Pediáda